Document ID: 32006R0133

UREDBA KOMISIJE (ES) št. 133/2006
z dne 26. januarja 2006
o spremembi Uredbe (EGS) št. 3149/92 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3730/87 z dne 10. decembra 1987 o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti (1), in zlasti člena 6 Uredbe,
ob upoštevanju naslednjega:
(1)
Uredba Komisije (EGS) št. 3149/92 (2) določa podrobna pravila za dobavo hrane iz intervencijskih zalog v korist najbolj ogroženih oseb.
(2)
Da bi zagotovili dobro izvajanje letnega načrta razdeljevanja za leto 2006, ki ga vzpostavlja Uredba Komisije (ES) št. 1819/2005 z dne 8. novembra 2005 o sprejetju načrta za dodeljevanje sredstev državam članicam za dobavo hrane iz intervencijskih zalog najbolj ogroženim osebam v Skupnosti za proračunsko leto 2006, (3) je treba prilagoditi določene roke za izskladiščenje mlečnih proizvodov iz intervencijskih zalog.
(3)
Proizvodi, ki se izskladiščijo iz intervencijskih zalog v okviru letnega načrta, se lahko dobavijo nepredelani ali predelani za proizvodnjo živil ali se lahko izskladiščijo kot plačilo za dobavo ali proizvodnjo živil, sproščenih na trgu Skupnosti. V zadnjem primeru je treba podrobneje navesti proizvode v intervencijskih zalogah, ki se lahko izskladiščijo kot plačilo za proizvodnjo žitnih proizvodov. Pogoji javnega razpisa iz člena 4 Uredbe (EGS) št. 3149/92 za organizacijo dobav v državah članicah morajo zato biti ustrezno določeni.
(4)
Ker prevozne stroške znotraj Skupnosti krije Skupnost na podlagi dejanskih stroškov, kakor so določeni z javnim razpisom, ni za njihovo povračilo več potrebno predvideti predložitve dokazil glede prevoženih razdalj.
(5)
Člen 3(1) Uredbe (EGS) št. 3149/92, kakor je bila spremenjena z Uredbo (ES) št. 1903/2004 (4), določa, da se obdobje izvajanja letnega načrta konča 31. decembra. Zato je treba ustrezno prilagoditi rok za pošiljanje letnih poročil iz člena 10 Uredbe (EGS) št. 3149/92.
(6)
Uredbo (ES) št. 3149/92 je zato treba ustrezno spremeniti.
(7)
Ukrepi, predvideni v tej uredbi, so v skladu z mnenji zadevnih upravljalnih odborov -
SPREJELA NASLEDNJO UREDBO:
Člen 1
Uredba (EGS) št. 3149/92 se spremeni:
1.
V členu 3(2) se tretjemu pododstavku doda naslednji stavek:
„Za maslo, dodeljeno državam članicam v okviru letnega načrta za leto 2006, je treba pri dodelitvah, ki presegajo količine nad 500 ton, 70 % količin masla umakniti iz intervencijskih zalog pred 1. marcem 2006.“
2.
Člen 4 se spremeni:
(a)
v odstavku 1(b) se za tretjim pododstavkom vstavi naslednji pododstavek:
„Kadar v intervencijskih zalogah ni na voljo žit, lahko Komisija prav tako odobri dvig riža iz intervencijskih zalog kot plačilo za dobavo žit in žitnih proizvodov, sproščenih na trgu.“
(b)
v odstavku 2(a) se četrtemu pododstavku doda naslednji stavek:
„Kadar dobava zajema žita ali žitne proizvode v zameno za riž, umaknjen iz intervencijskih zalog, javni razpis določa, da je proizvod, ki se umakne, riž, ki ga hrani intervencijski organ.“
3.
V členu 7(2) se drugi stavek nadomesti z naslednjim:
„V ta namen vloga za povračilo vključuje vsa potrebna dokazila, zlasti glede opravljenega prevoza.“
4.
V členu 10 se prvi stavek prvega odstavka nadomesti z naslednjim:
„Najpozneje 30. junija vsakega leta države članice pošljejo Komisiji poročilo o izvajanju načrta na njihovem ozemlju v predhodne proračunskem letu.“
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. januarja 2006

Labels: 17
19
5
0
3